PMIndiaData/PMIndiaSum huggingface dataset:
প্রধান মন্ত্রীনা ওক্তোবর ১৮দা লোথলগী নেস্নেল মেরিতাইম হেরিতেজ কমপ্লেক্সকী থবক খুমাং চাউশিনবগী ফিভম য়েংশিনগনি

প্রধান মন্ত্রীনা ওক্তোবর ১৮গী নুমিদাংগী পুং ৫দা লোথলগী নেস্নেল মেরিতাইম হেরিতেজ কমপ্লেক্সকী থবক খুমাং চাউশিনবগী ফিভম ভিদিও কনফরেন্সিংগী খুত্থাংদা য়েংশিনগনি। মসিগী মতুংদা মহাক্না মীয়ামদা ৱা ঙাঙগনি। লোথল অসি হরাপ্পান সিভিলাইজেসনগী মশক নাইবা শহর অমা ওইরম্মি অমসুং মীওইবনা শাবা খ্বাইদগী অরীবা হিথাংফমগীদমক্তা মমিং চৎলি। মেরিতাইম হেরিতেজ কমপ্লেক্স অমা লোথলদা শাবনা শহর অসিগী পুৱারী অমসুং হেরিতেজতা ইকায় খুম্নবা উৎপগী খ্বাইদগী চুনবা থৌওংনি। মসিগুম্বা মখলগী অমত্তা ঙাইরবা প্রোজেক্ত ওইরিবা লোথলগী নেস্নেল মেরিতাইম হেরিতেজ কমপ্লেক্স (এন.এম.ঐচ.সি.) অসিবু মালেমগী তুরিস্তশিংগী পন্থুংফম অমা ওইনা শেমগৎলি অমসুং মসিনা ভারতকী ইনাক খুল্লবা অমসুং তোঙানবা মতৌ চেনবা মেরিতাইম হেরিতেজ উৎপদা নত্তনা লোথলবু মালেমগী তুরিস্তশিংগী পন্থুংফম অমা ওইহনবদসু তেংবাংগনি। প্রোজেক্ত অসিনা তুরিজমগী মতিক্তা তেংবাংগদৌরিবা অসিগা লোয়ননা লমদমসিগী শেন্মিৎলোন চাউখৎহনবদসু তেংবাংগনি। মার্চ ২০২২দা শাবা হৌখিবা প্রোজেক্ত অসি লুপা করোর ৩৫০০ চঙনা শেমগৎপনি। মসিদা হরাপ্পান আর্কিতেকচর অমসুং পুন্সি মহিং উৎপা লোথল মিনি রিক্রিএসন; থীম পার্ক মরি – মেমোরিএল থীম পার্ক, মেরিতাইম অমসুং নেভী থীম পার্ক, ক্লাইমেত থীম পার্ক অমসুং এদভেঞ্চর অমদি এম্যুজমেন্ত থীম পার্ক; মালেমগী খ্বাইদগী ৱাংবা লাইতহাউস ম্যুজিয়ম; হরাপ্পান মতমদগী হৌজিক ফাওবগী ভারতকী মেরিতাইম পুৱারী উৎপা গেল্লরী তরামরি; রাজ্য অমসুং য়ু.তি.শিংগী তোঙান-তোঙানবা মেরিতাইম হেরিতেজ উৎপা সমুদ্র তোর্বান রাজ্যশিংগী পেভিলিয়নগুম্বা অনৌবা অমসুং তোপ তোপ্পা মগুন চেনবা মওং-মতৌ লৈগনি।
ইন্সতিত্যুৎ ওফ চার্তর একাউনতেন্স ওফ ইন্দিয়া অমসুং সর্তিফাইদ প্রোফস্নেল একাউনতেন্স আফগানিস্থান (সি পি এ আফগানিস্থান)গী মরক্তা এম ও য়ু লৈনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্সতিত্যুৎ ওফ চার্তর একাউনতেন্তস ওফ ইন্দিয়া(আই সি এ আই) অমসুং সর্তিফাইদ প্রোফসনেল একাউনতেন্তস আফগনিস্তান(সি পি এ আফগনিস্তান)গী মরক্তা এম ও য়ু খুৎয়েক পীনবা য়ানরে । এম ও য়ু অদুনা আফগনিস্তান একাউনতেন্সি বোর্দ(এ এ বি)দা ত্রেনিং পীবা, আই তিগী থবক হেনগৎহনবা অমসুং লৌশিং পীদুনা আফগনিস্তানদা ক্বালিতি এসুরেন্স পীবা, মহৈরোইশিং অমসুং মেম্বরশিংগী একচেন্জ প্রোগ্রামশিং পাংথোকপা, সেমিনারশিং , কনফরেন্সশিং অমসুং নাকল অনিমক কান্নগদবা অপুনবা থৌরমশিং পাংথোকপা য়াউরি । পান্দমশিং : একাউন্তিংগী শীনফমদা নৌনা থোরক্লিবা চাউখৎপশিং খঙবা ঙম্নবা মরি লৈনবা হিরমশিংদা মহৈরোইশিং অমসুং মেম্বরশিংগী মরক্তা ইস্তদি তুর নৎত্রগা নাকল অনিনগী ইন্সতিত্যুৎশিংনা য়ানবা একচেন্জ প্রোগ্রামশিং পাংথোকপা ; ভারত্তা নৌনা লাকপা একাউন্তিং শীনফমগী লৌশিং কয়া খঙহবা অমসুং মালেমগী ওইনা চৎনরিবা শীনফম অসিগী খ্বাইদগী ফবা থবকশিং চৎননবা হোৎনবা; আফগনিস্তানগী দরকার ওইবা ক্বালিতি কন্ত্রোলগী থবকশিং লৌশিং পীথোক–পীশিন তৌনদুনা আফগনিস্তানদা ক্বালিতি মপাঙ্গল কনখৎহনবা অমসুং চাংনাইনা য়েংশিনবা । অচৌবা ইথিল : ভারত অমসুং আফগনিস্তান অনিগী মরক্তা পুৱারি অমসুং কলচরগী ওইবা অকনবা মরি লৈনরি । ইকুই কুইদনা, লৈবাক অনিগী মরক্তা লৈনরিবা মরি অসি অনৌব অৱাংবা থাক অমদা লাক্লে, আফগনিস্তানগী গনতন্ত্র অমসুং ইকনোমিদা অনৌবা থৌরাং কয়া পায়খৎলকপদগী ভারতকী আফগনিস্তানদা লৈরিবা থৌশিল অসি অনৌবা মাইকৈ অমদা হোংলকখিবনি । মসিনা কাবুলগী ঙাক–শেনগী থবক হেনগৎহনগনি অমসুং লৈবাক অদুগী চৎথোক–চৎশিন অমসুং অপুনবগী থবক ফগৎহনগনি । ভারত অমসুং আই সি এ আইনা ভারতকী সি এশিং নাকোইননা থবক পীবদা অফগানিস্থান্না মতেং পাংগনি । লৈবাক অনিগী মরক্তা হৌখিবা চহি খর অসিদা লৈনরিবা মরি অসি ফগৎলক্লে অমসুং নাকল অনিমক কান্নরে । নুংগী ৱারোল : ইন্সতিত্যুৎ ওফ চার্তর একাউনতেন্তস ওফ ইন্দিয়া(আই সি এ আই)অসি ভারতকী পরলিয়ামেন্তগী ‘দ চার্তর একাউনতেন্তস এক্ত ১৯৪৯’গী মখাদা লিংখৎখিবা বোদি অমনি; মসিনা ভারত্তা চার্তর একাউনতেন্সিগী শীনফমদা লৈরিবা মীওইশিংগী থবকশিং য়েংশিল্লি । সি পি এ অসি আফগনিস্তানগী একাউনতেন্সিগী শীনফমদা লৈরিবা মীওইশিংগী মনিংতম্বা রিগুলেতোরি বোদি অমনি, মসি আফগনিস্তান সরকারগী ফাইনান্স মিনিস্ত্রিগী মখাদা লৈবনি ।
প্রধান মন্ত্রীনা শ্রী বালাসাহেব থাকরেবু মহাক্কী জয়ন্তীদা শ্রদ্ধানজলি কৎখ্রে

প্রধান মন্ত্রী শ্রী নরেন্দ্র মোদীনা শ্রী বালাসাহেব থাকরেবু মহাক্কী জয়ন্তীদা শ্রদ্ধানজলি কৎখ্রে। ত্বীৎ অমদা প্রধান মন্ত্রীনা হায়খি; “ঐহাক্নাশ্রী বালাসাহেব থাকরেবু মহাক্কী জয়ন্তীদা শ্রদ্ধানজলি কৎচরি। মহাকপু মতম পুম্নমক্তা মীয়ামগীদমক লেপ্পা থোইদোক হেন্দোকপা লুচিংবা অমা ওইনা নিংশিংদুনা লৈহৌরগনি।”
প্রধান মন্ত্রীনা আর্মদ ফোর্সেস ফ্লেগ দে থৌরমদা আর্মদ ফোর্সশিং ইকায়খুম্নবা উৎখ্রে

প্রধান মন্ত্রী শ্রী নরেন্দ্র মোদীনা আর্মদ ফোর্সেস ফ্লেগ দে থৌরমদা আর্মদ ফোর্সশিংগী থৌনা অমসুং কৎথোকপা ইকায়খুম্নবা উৎখ্রে। ত্বিৎ অমদা, প্রধান মন্ত্রীনা হায়খি; “ ঙসি আর্মদ ফোর্সেস ফ্লেগ দেদা, ঐখোয়গী আর্মদ ফোর্সশিংগী থৌনা অমসুং কৎথোকপা ঐখোয়না ইকায়খুম্নবা উৎলি। চহি কয়াগী মমাঙদগী, ঐখোয়গী লৈবাক অসি ঙাক-শেন্নবা অমসুং মপাঙ্গল কনবা ভারত অমা শেমগৎনবা মখোয়না মাঙজিল থাদুনা লাক্লি। আর্মদ ফোর্সেস ফ্লেগ দে ফন্দদা মতেং পাংনবা ঐনা ময়াম পুম্নমক্কী মফমদা হায়জরি”।
পি.এম.না শ্রী এন. বিরেন সিংহবু মনিপুরগী মুখ্য মন্ত্রী ওইনা ৱাশক লৌখিবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী এন. বিরেন সিংহবু মনিপুরগী মুখ্য মন্ত্রী ওইনা ৱাশক লৌখিবদা থাগৎপা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “@NBirenSinghজীবু মনিপুরগী মুখ্য মন্ত্রী ওইনা ৱাশক লৌবগীদমক্তা থাগৎচরি। মহাক অমসুং মহাক্কী তীম্না মনিপুরবু চাউখৎ-থৌরাংগী অনৌবা থাক্তা পুগনি অমসুং মমাংগী চহি মঙাদগী চত্থদুনা লাক্লিবা অফবা থবকশিংবু মখা চত্থগনি হায়বগী ঐহাক্না থাজবা থমজরি”।
মন্ত্রীমন্দলনা ভারত অমসুং ক্রোয়েসিয়াগী মরক্তা তুরিজমগী লমদা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ক্রোয়েসিয়াগী মরক্তা তুরিজমগী লমদা য়ানা ৱারোল অয়াবা পীখ্রে। তুরিজমগী লমদা য়ানা ৱারোল অসিনা তুরিজম সেক্তরদা তেংবাং পীনবা হেঙ্গৎহন্নবগীদমক ইন্সতিত্যুস্নেল মেকানিজম অমা শেমগৎপদা পার্তী অনিমক্তা মতেং ওইরগনি। য়ানা ৱারোল অসি ক্রোয়েসিয়াগী রাস্ত্রপতিগী ভারত খোংচৎ মনুং ২০১৯গী মার্চ ২৬তা খুৎয়েক পীনখি।
প্রধানমন্ত্রীনা শহীদ ভগত সিংহগী মপোক নুমিৎতা মফমদা কোক নোনখ্রে

প্রধানমন্ত্রী শ্রী নরেন্দ্র মোদীনা শহীদ ভগত সিংহগী মপোক নুমিত্তা মফমদা কোক নোনখ্রে। প্রধানমন্ত্রীনা হায়খি, “ঐনা থৌনা ফরবা শহীদ ভগত সিংহদা মহাক্কী মপোক নুমিৎ অসিদা ইকোক নোঞ্জরি। মহাক্কী অথোইবা অমদি অনিশুদ্রবা থৌনা অদু ভারতকী লাক্কদৌরিবা মীরোলশিংদা ইথিল পীদুনতা লৈরগনি।”
পি.এম. ওরিশাগী মীয়ামদা উতকালা দিবাসা লাকপদা হরাও তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা, ওরিশাগী মীয়ামদা উতকালা দিবাসা লাকপদা হরাও তয়াম্বা ফোংদোকখ্রে। ত্বীত অমদা প্রধান মন্ত্রীনা হায় মদুদি, “উতকালা দিবাসাগী অখন্নবা থৌরম অসিদা হরাও তয়াম্বা ফোংদোকচরি। ওরিশাগী অমত্তা ঙাইরবা সংস্কৃতী অসিদা কোক নোনজরি। ওরিশাগী মীয়াম্না ভারতকী চাওখৎ-থৌরাং কয়া অমদা চাওরবা থৌদাং কয়া অমা লৌরি। স্তেত অসিগী মীয়াম্বু নুঙাই য়াইফবা অমসুং মশা-মউ ফনা লৈবা ওইরসনু হায়না নিজরি”।
মখোয়গী স্তেৎহুৎ নুমিৎতা প্রধান মন্ত্রীনা ঝারখন্দগী মীয়ামদা য়াইফ-পাউজেল পীখ্রে

মখোয়গী স্তেৎহুৎ নুমিৎতা প্রধান মন্ত্রী নরেন্দ্র মোদীনা ঝারখন্দগী মীয়ামদা য়াইফ-পাউজেল পীখ্রে। মখোয়গী স্তেৎহুৎ নুমিৎতা ঝারখন্দগী মীয়ামদা য়াইফ-পাউজেল পীজরি। ভাগবান বীরসামুন্দাগী থৌজালগা লোয়ননা মসিগী রাজ্য অসি লাক্কদৌরিবা চহিশিংদা নৌনা মতোল লোম্না চাউখৎপা অমসুং নুংঙাইবা ওইরসনু।